તો આ સાથે જ પટેલ પ્રાઇડ યાત્રાધામ એવા કાગવડના ખોડલધામની પણ રાહુલ ગાંધીએ મુલાકાત લીધી હતી. અહીંયા લેઉવા પટેલ સમાજ દ્વારા મા ખોડીયારનું ભવ્ય મંદિર બનાવવામાં આવ્યું છે. રાજકોટ બાદ રાહુલ વીરપુર જલારામ બાપાના દર્શને પણ ગયાં હતાં જો કે જલારામ મંદિરમાં જવાનો તેમનો પૂર્વ નિર્ધારિત કાર્યક્રમ નહોતો. રાહુલની યાત્રાને લઈને કોંગ્રેસના પ્રવક્તા મનીષ દોષીએ જણાવ્યું હતું કે બીજેપી અને આરએસએસના લોકો કોંગ્રેસને હિંદુ વિરોધી ગણાવે છે તે વાતનો જવાબ આપવા રાહુલ ગાંધીએ સૌરાષ્ટ્રના વિવિધ મંદિરોની મુલાકાત કરી હતી. ભાજપે કોંગ્રેસ પર હિંદુ વિરોધી હોવાના કરેલા આક્ષેપ પર કોંગ્રેસના નેતા શક્તિસિંહ ગોહિલે જણાવ્યું હતુ કે કોંગ્રેસ તમામ ધર્મોને સમાનરૂપે સન્માન આપે છે. કટોકટીનો બાદ થયેલી ચૂંટણીમાં જીત્યા બાદ ઈન્દિરા ગાંધીએ અંબાજીમાં મા અંબાના દર્શન કર્યા હતા. શક્તિસિંહે જણાવ્યું કે અમે લોકો આશ્વસ્ત છીએ કે 22 વર્ષ બાદ ફરીથી ગુજરાતમાં કોંગ્રેસની વાપસી થશે અને એટલા માટે જ રાહુલ ગાંધી માટે તરોતાજા કહેવાય એવી તસવીરો સામે આવી જેમાં તેઓ મંદિરોમાં જઈને ભગવાન અને માતાજીના આશીર્વાદ લઈ રહ્યાં છે.